

**ПРЕДШКОЛСКА УСТАНОВА ''ПОЛЕТАРАЦ''**

**ОЏАЦИ**

**Дел.бр. V-54/2023**

**Датум 25.04.2023.**

На основу Одлуке о расписивању конкурса Предшколске установе ''Полетарац'' Оџаци дел.бр. V-53/2023 од 20.04.2023.

ПРЕДШКОЛСКА УСТАНОВА ''ПОЛЕТАРАЦ“ ОЏАЦИ ОБЈАВЉУЈЕ

**К О Н К У Р С**

ЗА ПРИЈЕМ ДЕЦЕ У ПРЕДШКОЛСКУ УСТАНОВУ ,,ПОЛЕТАРАЦ“ ОЏАЦИ

ЗА РАДНУ 2023/2024. ГОДИНУ

**I**

**Конкурс траје од 03.05.-26.05.2023.године.**

**II**

Услов за упис је да дете на дан 01.09.2023. има навршених годину дана.

Деца која на дан 01.09.2023. неће имати навршених годину дана, могу се пријавити на конкурс, с тим што неће улазити у систем бодовања, већ ћесе уписивати у Установу у случају постојања слободних места по навршеном конкурсу односно по упражњењу места током радне године.

 Првенство при упису ће имати дете које пре наврши годину дана, а уколико у истом месецу двоје или више деце навршава годину дана, комисија ће поред датума рођења узимати у обзир и критеријуме из тачке 6. 7. И 8. овог конкурса.

**III**

У Предшколску установу „Полетарац“ Оџаци (у даљем тексту: Предшколска

установа) примаjу се:

- на целодневни боравак ,деца од 12 месеци до 6,5 година,

- на полудневни боравак (припремно предшколски програм), деца од 5,5 до 6,5 година

- на полудневни боравак, деца од 3 до 5,5 година

- у кратке програме, деца од 3-5,5 година.

**IV**

Предшколска установа расписује Конкурс према својим могућностима,у складу са Законом.

Поступак уписа деце спроводи конкурсна комисија коју именује директор.

**V**

Пријем деце у објекте Предшколске установе врши се по приоритету без бодовања или путем бодовања и рангирања.

Рангирање подразумева примену критеријума и услова из Конкурса, означавање примљене и одбијене деце,уз назначени број бодова.

**VI**

Првенство при упису деце на слободна места у Предшколској установи, имају деца из осетљивих група и изузета су из система бодовања приликом уписа, према следећим критеријумима:

**1.** деца жртве насиља у породици;

**2.** деца из породица која користе неки облик социјалне заштите и деца без родитељског старања;

**3.** деца самохраних родитеља;

**4.** деца из социјално нестимулативних средина;

**5.** деца са сметњама у психофизичком развоју;

**6.** деца из породице у којој је дете које је тешко оболело или има сметње у психофизичком развоју;

**7.** деца тешко оболелих родитеља;

**8.** деца чији су родитељи ратни војни инвалиди или имају статус расељеног или прогнаног лица;

**9.** деца предложена од стране Центра за социјални рад и

**10.** деца из средина у којима је услед породичних и других животних околности угрожено здравље, безбедност и развој.

**VII**

У Предшколску установу уписују се обавезно сва деца у години пред полазак у школу (припремни предшколски програм).

У полудневни боравак - деца од 3-5,5 година уписују се применом критеријума првенства рођења и уз поштовање критеријума из тачке VI конкурса.

Деца се уписују у целодневни боравак у Предшколску установу по редоследу који се одређује на основу броја бодова на следећи начин:

1. Запосленост родитеља односно других законских заступника:

- оба родитеља запослена/редовни студенти- 40 бодова

- један родитељ запослен/редовни студент- 20 бодова;

2. Професионална војна лица и Родитељи са картицом ''Наш херој''- 10 бодова

3. деца која имају статус трећег и сваког наредног детета у примарној породици -30 бодова;

4. деца чија су браћа или сестре уписани у Предшколску установу или двоје или више деце из исте породице учествује на Конкурсу -10 бодова;

5. дужина чекања:

- деца која по конкурсу из претходне године нису била примљена, односно која се налазе на листи чекања-20 бодова

- деца која су се пријављивала накнадно, после конкурса а нису примљена-10 бодова

6. остала деца-5 бодова.

**VIII**

У случаjу када двоjе или више деце имаjу исти броj бодова, приоритет при приjему утврђуjе се применом следећих критеријума, по следећем редоследу:

1. деца запослених у Предшколској установи;

2. већи број деце у породици;

3. мањи број одраслих особа у заједничком домаћинству;

4. просек плате родитеља/законског заступника, где предност има дете чији родитељи имају нижи просек плате.

Од родитеља/старатеља ће се накнадно тражити допуна документације (изводи из МКР за сву децу у породици; потврда о просеку плате)

**IX**

Приjаве на Конкурс могу да се поднесу електронским путем или лично.

**Електронска пријава се врши у периоду од 03.05. до 26.05.2023. преко портала Е-УПРАВА**. Након подношења захтева електронским путем установа додељује деловодни број захтеву и обавештава подносиоца захтева преко Портала о даљим корацима. За децу из осетљивих друштвених група наведених у тачки VI конкурса потребно је додатну документацију доставити скенирано путем мејла evrticodzaci@gmail.com или лично до краја трајања конкурса.

**Личне пријаве се врше у периоду од 15.05. до 26.05.2023.године.**

* У објекту ''Полетарац'' у Оџацима, Ж.Зрењанина бб, од 11 до 13 часова
* у свим осталим издвојеним објектима Предшколске установе ,,Полетарац“ (осим у објекту ,,Бајка“ и ''Парк'') у времену од 12 до 13 часова.

Уколико родитељи/законски заступници не могу да поднесу пријаву преко Портала, ни лично, могу послати попуњени захтев и додатну документацију путем мејла evrticodzaci@gmail.com. Захтев се може преузети са Портала или са сајта Установе.

**Приjаву на Конкурс jе потребно поднети и за децу која се налазе на листи чекања.**

Уз приjаву на Конкурс прилажу се следећи одговарајући документи:

**1.** Извод из матичне књиге рођених (фотокопија);

**2.**Потврда Дома здравља о здравственом прегледу детета са податком и о вакциналном статусу детета (само за полудневни боравак);

**3.** Решење Центра за социјални рад о смештају детета у одговарајућу установу или

хранитељску породицу;

**4.** Решење Центра за социјални рад за дете из породица које остварују право на

материјално обезбеђење;

**5.** Препорука Центра за социјални рад за пријем детета у Предшколску установу;

**6.** Решење о инвалидности родитеља (ратни војни инвалиди) и одговарајући доказ да је

родитељ расељено или прогнано лице;

**7.** Одговарајући доказ да је дете самохраног родитеља;

**8.** Одговарајући доказ надлежне здравствене установе о болести детета у породици или

родитеља, односно старатеља;

**9.** Одговарајући доказ лекара да је дете са сметњама у психофизичком развоју или да му је препоручен боравак у предшколску установу;

 **10.** Потврда за родитеље да су запослени, потврда да обављају самосталну делатност, потврда о регистрованом пољопривредном газдинству као и потврда за родитеље који су редовни студенти;

**11.** За децу која имају статус трећег и сваког наредног детета у породици –извод из МКР (фотокопија), потврда о пребивалишту за сву децу и фотокопија личне карте подносиоца захтева.

**На захтев подносиоца пријаве, Извод из МКР ће прибавити установа по службеној дужности.**

Комисија ће приликом уписа разматрати и бодовати само документацију која је благовремена и потпуна.

Приликом пријаве на конкурс, свака пријава биће заведена под шифром која се доставља и подносиоцу пријаве и на тај начин и бити истакнута на ранг листи.

Бодовање ће вршити Комисија за упис (удаљем тексту: Комисија) коју одреди директор Решењем.

**X**

Након разматрања пријава, Комисија, сачињава листу примљене и одбијене деце и истиче је на огласној табли у објекту „Полетарац“ у улици Ж.Зрењанина бб у Оџацима као и на званичном сајту Предшколске установе.

Листе ће бити истакнуте најкасније до 01.07.2023.године.

**XI**

Ако подносилац захтева није задовољан начином бодовања, подноси писани приговор Конкурсној комисији најкасније у року од 8 дана од дана истицања листе.

Радна група конкурсне комисије која одлучује о приговорима је дужна да писаним путем одговори најкасније у року од 15 дана од дана пријема приговора.

**XII**

Родитељ који уписује дете у Предшколску установу дужан је да за дете примљено по Конкурсу,на првом родитељском састанку у новој радној години, потпише Уговор са Предшколском установом.

Уколико родитељ, без оправданог разлога, не потпише наведени Уговор, сматраће се да је одустао од пријема и уписа детета у Предшколску установу.

**XIII**

Пре отпочињања боравка родитељ односно други законски заступник је дужан да приложи попуњен упут за Предшколску установу од стране изабраног лекара код надлежног Дома здравља.

У предшколску установу може да борави само дете које има уредан имунизациони/вакцинални статус (што се потврђује потврдом о здравственом прегледу детета) осим у случају постојања медицинске контраиндикације коју утврђује доктор медицине одговарајуће специјалности или стручни тим за контраиндикације.

За све додатне информације и подршку приликом подношења захтева обратите се на један од бројева телефона:

064/8037752; 064/8037721

 **Предшколска установа „Полетарац“**

 Директор

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јелена Селак